钦定古今图书集成/历象汇编/岁功典/第103卷 > 梦溪笔谈 > 辰名
## 钦定古今图书集成/历象汇编/岁功典/第103卷 > 梦溪笔谈 > 辰名

事以辰名者为多，皆本于辰巳之辰。今略举数事。十
二支谓之十二辰，一时谓之一辰，一日谓之一辰，日
月星谓之三辰，北极谓之北辰，大火谓之大辰，五星
中有辰星，皆谓之辰。今考子丑至于戌亥，谓之十二
辰者，《左传》云：“日月之会是谓辰。”一岁日月十二，会于
东方。苍龙角亢之舍起于辰，故以所首者名之。子丑
戌亥。既谓之辰，则十二支十二时皆子丑戌亥谓之
辰无疑也。“一日谓之辰”者，以十二支言也。以十干言
之，谓之今日；以十二支言之，谓之今辰。故支干谓之
日辰。“日月星谓之三辰”者，日月星至于辰而毕见，以
其所首者名之，故皆谓之辰。

四时所见有早晚，至辰则四时毕见，故“日加辰为晨” ，谓日始出之时也。